Liste over ordførere i Snåsa

Liste over ordførere i Snåsa kommune i Trøndelag begynner i 1837, etter at Snåsa formannskapsdistrikt (kommune) ble opprettet ved at formannskapslovene ble innført samme år.
miniatyr|Nils Muus var ordfører 1888–1893 og 1899–1901. Både faren Peter Muus og svogeren Lorentz Nicolai Bøgset var ordførere før ham, og Nils' farbror Lorents D. Muus hadde vært ordfører i Inderøy.
miniatyr|Vigdis Hjulstad Belbo var ordfører 2003–2015.
Snåsa kommune tilsvarte prestegjeldet med samme navn, inkludert kapelldistriktet og fjellbygdene som i dag utgjør Lierne kommune. I 1871 ble Lierne prestegjeld opprettet,Prestegjeld og sogn i Nord-Trøndelag; Arkivverket og Lierne ble utskilt som egen kommune fra 1. januar 1874. Ingen personer fra Lierne hadde vært ordfører i Snåsa før delingen.

Forholdsvis få prester, lærere og embetsmenn har vært ordførere i Snåsa. De fleste ordførerne er rekruttert blant bygdas gårdbrukere og grunneiere. I siste del av 1800-tallet lå bygdas politiske tyngdepunkt i Sørbygda, hvor Erik Belbo og hans nabo og søskenbarn Ole Eggen bodde. Begge nevnes blant bygdas beste ordførere, og begge hadde slektninger som også var ordførere. Johan N. Brede ble i 1917 den første ordføreren fra Vestbygda. På samme måte som i andre bygder var kommunepolitikken bare ett av mange samfunnsområder som trengte tillitsvalgte. Mange av ordførerne har også hatt verv i bondelaget, Snåsa sparebank, Snåsa meieri, handelsforening, dampskipsselskap og andre samvirkeforetak.

Ved kommunestyrevalget 1910 ble det for første gang stilt lister: Venstre, Arbeiderpartiet og Riksmålspartiet. Lorents Seem representerte det lille Riksmålspartiet, som var bygdas borgerlige/konservative alternativ ved de første valgene. Spørsmålet om landsmål eller riksmål preget det politiske livet i Snåsa i årene rundt 1910. Riksmålspartiet fikk rent flertall både i 1910 og i 1913. Partiet ble videreført som «Velgerpartiet» i noen valg, men etter at Bondepartiet første gang stilte liste i Snåsa i 1922 fikk dette partiet raskt en dominerende stilling i bygdas politiske liv.

Den eneste av ordførerne som har vært aktiv i rikspolitikken, er Eystein Bardal som var leder i Senterungdommen 1964–1965, og vararepresentant til Stortinget fra Nord-Trøndelag 1958–1969. Arne Sandnes var fylkesordfører i Nord-Trøndelag 1976–1991.

 Ordførere 
 Periode Navn Stilling Parti 1837–1839 Jens Rynning Sogneprest 1840–1843 Pål Olsen Gran Gårdbruker  1844–1847 Jens Rynning Sogneprest 1848–1851 Bård Larsen Bøgset Kirkesanger  1852–1859 Lorentz Peter Elster Sogneprest  1860–1861 Peter Muus Gårdbruker 1862–1865 Bertel Gravbrøt Lærer  1866–1868 Lorentz Nicolai Bøgset Lærer  1868–1871 Thomas Conrad Hirsch Sogneprest  1872–1873 Peter Muus Gårdbruker 1874–1875 Butulf Brønstad Gårdbruker  1876–1883 Erik Belbo Gårdbruker Venstre 1884–1887 Gunnerius Larsen Lærer og klokker Venstre 1888–1893 Nils Muus Gårdbruker Venstre 1894–1898 Ole Eggen Gårdbruker Venstre 1899–1901 Nils Muus Gårdbruker Venstre 1902–1907 Ole Eggen Gårdbruker Venstre 1908–1916 Lorents Seem Gårdbruker Riksmålspartiet 1917–1919 Johan N. Brede Gårdbruker «Velgerpartiet» 1920–1922 Størker Jørstad Gårdbruker Venstre 1922 Arne H. Five Skogforvalter «Velgerpartiet» 1923–1925 Nikolai Kjenstad Gårdbruker Bondepartiet 1926–1928 Arne H. Five Skogforvalter Venstre 1929–1934 Olaf Eggen Gårdbruker Bondepartiet 1935–1937 Emil Mona Gårdbruker Bondepartiet 1938–1945 Olaf Eggen Gårdbruker Bondepartiet, NS 1945 Emil Mona Gårdbruker Bondepartiet 1945 Peter Finsaas Gårdbruker Venstre 1946–1947 Jon Viem Småbruker Arbeiderpartiet 1948 Peter Finsaas Gårdbruker Venstre 1948–1951 Johannes Gåsmo Gårdbruker Bondepartiet 1952–1955 Jon Viem Småbruker Arbeiderpartiet 1956–1963 Johannes Gåsmo Gårdbruker Senterpartiet 1964–1967 Åsmund Grande Gårdbruker Senterpartiet 1968–1975 Arne Sandnes Gårdbruker Senterpartiet 1976–1987 Fridtjof Jørstad Gårdbruker Senterpartiet 1988–1989 Ludvig Lundheim Rektor Venstre 1990–1991 Arnold Skjemstad Småbruker Arbeiderpartiet 1992–1999 Eystein Bardal Gårdbruker Senterpartiet 1999–2003 Alfred Berget Stasjonsmester Arbeiderpartiet 2003–2015 Vigdis Hjulstad Belbo Gårdbruker Senterpartiet 2015–2019 Tone Våg Gårdbruker Arbeiderpartiet 2019– Arnt Einar Bardal Næringsdrivende Senterpartiet

 Referanser 

 Eksterne lenker 



Snåsa